Diari Oficial de la Generalitat Valenciana


Sumari del DOGV 5910, del 10-12-2008 (2008/14308)

ACORD de 5 de desembre de 2008, del Consell, pel qual s'aprova definitivament l'ordenació urbanística relativa a l'atribució d'ús i aprofitament sol·licitada per la mercantil Rallo Inmuebles, SA, consistent en una actuació integral per a la instal·lació d'una actuació terciària destinada al transport de mercaderies per carretera.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5910

Data del DOGV
:   10-12-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/14071


Data del document
:   05-12-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Castelló de la Plana
    * pla d'urbanisme

ACORD de 5 de desembre de 2008, del Consell, pel qual s'aprova definitivament l'ordenació urbanística relativa a l'atribució d'ús i aprofitament sol·licitada per la mercantil Rallo Inmuebles, SA, consistent en una actuació integral per a la instal·lació d'una actuació terciària destinada al transport de mercaderies per carretera. [2008/14601]  
El Consell, en la reunió del dia 5 de desembre de 2008, va adoptar l'acord següent:  
Vist l'expedient promogut per la mercantil Rallo Inmuebles, SA, referit a la sol·licitud de declaració d'interés comunitari pel procediment extraordinari de l'article 20 de la Llei 4 1992, de 5 de juny, de la Generalitat, sobre Sòl No Urbanitzable, per a les instal·lacions necessàries per a una activitat terciària destinada al transport de mercaderies per carretera, en el sòl no urbanitzable del terme municipal de Castelló, i de conformitat amb els següents  
Antecedents de fet  
Primer  
Amb data 30 de març de 2004, té entrada en el Servei Territorial de Planificació i Ordenació Territorial de Castelló la sol·licitud formulada per la mercantil Rallo Inmuebles, SA, instant la declaració d'interés comunitari per a una actuació integral per a les instal·lacions necessàries per a una activitat terciària destinada al transport de mercaderies per carretera, en sòl no urbanitzable de Castelló, polígon 109, parcel·les 19, 20, 21, 22, 23, 25, 26 i 27, partida Pla del Moro o Benadressa.   
En afectar un àmbit superior a 4 hectàrees, la sol·licitud s'insta mitjançant el procediment extraordinari previst en l'article 20 de la Llei 4/1992, de 5 de juny, de la Generalitat, sobre Sòl No Urbanitzable.  
L'actuació que se sol·licita se situa a l'oest del terme municipal de Castelló, pròxim al límit del terme municipal de Borriol, i està delimitada pel camí de la Pedrera, el llit del riu Sec i el centre penitenciari.  
L'àmbit que s'havia de desenvolupar inicialment tenia una superfície total de 113.047,94 m² i proposava l'ordenació urbanística següent:  
Zona industrial (ZI-1) 38.863 m²  
Zona d'afecció (ZA) 111 m²  
Aparcament (PRK) 26.859 m²  
Espais lliures xarxa local (ZV) 15.255 m²  
Subtotal 88.088 m²  
Xarxa primària adscrita 24.959 m²  
Total 113.047 m²  
Les cessions proposades, entre les anteriors superfícies, són les següents:  
Espais lliures 15.255 m²  
Xarxa primària adscrita 24.959 m²  
Total 40.214 m²  
Amb data 7 d'abril de 2006 té entrada en el Servei Territorial nova documentació modificant l'àmbit territorial de l'actuació (annex I) a fi d'excloure-hi els terrenys afectats per l'autovia grafiada en l'estudi informatiu facilitat per la Unitat de Carreteres de l'Estat a Castelló.  
Amb data 4 de setembre de 2007, el sol·licitant presenta un nou document (annex II) modificant els errors detectats en l'annex I.  
L'àmbit de l'actuació que s'ha d'efectuar queda, per tant, de la següent manera: polígon 109 i les parcel·les següents: part de la parcel·la 19, parcel·les 20, 21, i part de les parcel·les 22 i 23, parcel·les 25, 26 i 27, i la superfície total afectada per l'actuació és de 61.366 m².  
  
\* \* \* \* \*  
  
Els terrenys són el resultat de l'agrupació de part de 8 parcel·les cadastrals ubicades a la partida Pla del Moro o Benadressa.  
Els terrenys es troben ben comunicats amb la carretera de l'Alcora mitjançant la rotonda que dóna accés al futur polígon industrial que correspon amb el sector 14-SU-I. Estan pròxims a l'autopista AP-7 i a la carretera nacional 340 i a l'eix Betxí-Borriol CV-10. La connexió amb la trama urbana existent es realitza a través d'un vial de 25 m d'amplària que transcorrerà per l'actual camí de la Pedrera.  
El nou àmbit de l'actuació que s'ha de desenvolupar afecta 61.366 m², dels quals l'edificació destinada a l'ús terciari és de 15.341,50 m² i l'edificabilitat de 0,25 m²sostre/m²sòl.  
El repartiment d'usos i aprofitaments s'ha distribuït de la manera següent:  
Zones i usos Superfície  
ZT-Al 42.971m²  
RV (reserva viària) 3.283 m²  
ZV(EL1-JL) 6.735 m²  
AV (xarxa viària) 8.377 m²  
Total 61.366 m²  
S'han previst les cessions següents:  
Espais lliures 6.735m²  
Xarxa viària 11.660m²  
Total 18.395 m²  
El següent aprofitament edificatori  
- Superfície ocupada: 9.204 m².  
- Edificabilitat: 0,25 m²/m².  
- Ocupació: 15%.  
- Distància mínima a límits de la parcel·la: 6 m.  
- Aparcament previst en sòl privat: 204 places, sent 121 per a vehicles lleugers i 83 places per a vehicles pesants.  
- Aparcament en sòl públic: 157 places.  
Respecte dels serveis urbanístics, s'ha previst, en síntesi, el següent:  
Accessos: pel camí de la Pedrera i la carretera de l'Alcora (CV-16), estant molt pròximes les instal·lacions a l'autopista AP-7, la carretera nacional 340 i l'eix Betxí-Borriol.  
Xarxa d'aigua potable: xarxa municipal d'abastiment d'aigua potable existent en els carrers del sector 14-SU-I, mitjançant dos punts de connexió.  
Xarxa de sanejament: xarxa separativa d'aigües residuals i d'aigües pluvials. La xarxa d'aigües fecals es connectarà a la xarxa municipal de clavegueram que enllaça amb la depuradora municipal. La xarxa d'aigües pluvials abocarà al llit del riu Sec.  
Xarxa d'energia elèctrica: mitjançant una línia de mitjana tensió fins al nou transformador que s'ubicarà en la parcel·la, el qual es connectarà a un centre de transformació existent al costat amb el centre penitenciari.  
Xarxa de telefonia: la xarxa telefònica es connectarà directament a la ja existent en les voltants de l'actuació.  
Quant a l'acreditació de la titularitat de les parcel·les s'adjunten fotocòpies de les escriptures de compravenda dels terrenys a nom de Rallo Inmuebles, SA.  
Segon  
A la vista de les anteriors característiques de l'actuació, prèviament a l'admissió a tràmit de la sol·licitud, es van demanar informes de:  
- Ajuntament de Castelló, en sentit favorable de data 14 de maig de 2004.  
- Oficina del Pla de Carreteres de la Conselleria d'Infraestructures i Transport en sentit favorable condicionat amb entrada el 26 de gener de 2005.  
- Del Ministeri de Foment, Unitat de Carreteres de Castelló, en sentit favorable condicionat amb entrada en data 31 de gener de 2006.  
Amb data 28 de març de 2006, amb un informe previ favorable de la Comissió Informativa de la Comissió Territorial d'Urbanisme de Castelló, la Secretaria Autonòmica de Territori i Medi Ambient va resoldre l'admissió a tràmit de la declaració d'interés comunitari pel procediment extraordinari de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, de l'actuació integrada d'especial importància per a la instal·lació d'una activitat terciària destinada al transport de mercaderies per carretera, en l'àmbit inicialment sol·licitat, en el polígon 109, parcel·les: 19, 20, 21, 22, 23, 25, 26 i 27, partida Pla de Moro o Benadressa.  
El projecte, juntament amb l'estudi d'impacte ambiental es va sotmetre a informació pública pel termini de 20 dies mitjançant anuncis publicats en el DOGV núm. 5261, de 18 de maig de 2006, com també en el periòdic Mediterráneo de 16 de maig de 2006, sense que en el termini concedit s'haja presentat cap al·legació en el Registre d'aquesta Conselleria.  
D'altra banda i en compliment de l'article 20.2.b de la Llei 4/1992, es va concedir audiència de l'expedient als municipis de la zona (l'Alcora, Sant Joan de Moró, Borriol i Onda) el 14 de juny de 2006, sense que cap d'aquests efectuara cap al·legació.  
Tercer  
Sense perjudici dels informes demanats prèviament a l'admissió a tràmit de l'expedient, una vegada acordada aquesta, i dins de la instrucció del procediment, es va sol·licitar nou informe als organismes següents:  
- De l'Ajuntament de Castelló de la Plana, emés per la Junta de Govern Local en sessió celebrada el 13 d'abril de 2007, ratificant-se en l'informe emés per l'arquitecte municipal de data 1 de març de 2007 en sentit favorable amb les consideracions següents:  
Atés que s'apunta una zona de magatzematge de material perillós, hauria de ponderar-se el risc amb relació a l'entorn, com també la ubicació concreta de la zona, el grau de perillositat, les mesures correctores, etc.  
L'ordenació de la zona hauria de facilitar, en el futur, la connexió de les zones industrials de l'entorn amb les síties en la carretera de Borriol, com també el menor impacte en relació amb el sòl no urbanitzable circumdant (àrees d'Horta SNUC-1 i llit del riu Sec.)  
Hauran de garantir-se els accessos des de la carretera de l'Alcora i la totalitat del vial haurà de tenir 25 m d'amplària, proposat pel pla general.  
Respecte a les normes urbanístiques proposades, han d'estudiar-se els apartats referents als següents aspectes, tenint en compte les particularitats de l'actuació que es tracta: edificabilitat, façana mínima, ocupació de la parcel·la, reculades i determinacions sobre l'ús i destinació del sòl i de l'edificació.  
- Amb data 4 de setembre de 2007, ha tingut entrada l'annex II a l'expedient, el contingut del qual consisteix en la modificació d'errors numèrics i del qual s'ha donat audiència a l'Ajuntament de Castelló de la Plana, en aquesta mateixa data.  
- De l'Oficina del Pla de Carreteres de la Conselleria d'Infraestructures i Transport de data 30 de juny de 2006, amb entrada el 27 de juliol de 2006, en sentit favorable condicionat al fet que abans de posar a servei els vials del sector promogut per Rallo Inmuebles, SA, ací informat, es troben executats i a servei els vials previstos per a executar per part del sector limítrof 14-SU-I (segons l'al·legació rebuda, en la qual s'ha inclòs plànol dels compromisos adquirits per aquest sector 14-SU-I) i en particular el camí de la Pedrera ampliat i condicionat en el perímetre del sector 14-SU-I, afrontant amb el sector ací informat (nord i est) i amb la presó (est), rotonda satèl·lit i la resta d'elements inclosos. En cas de no complir-se aquesta precondició, es considera que l'accés al sector del qual s'emet informe no reuniria condicions raonables d'operativitat.  
- Del Ministeri de Foment, Direcció General de Carreteres de l'Estat a Castelló amb data entrada 31 de gener de 2006, indicant el següent:  
"Ha de deixar-se fora de l'àmbit de la declaració d'interés comunitari tot el terreny necessari per a la construcció de l'autovia, que s'estima en 34 metres a un costat i a l'altre de l'eix de l'autovia grafiada en l'estudi informatiu de Castelló - l'Hospitalet de l'Infant, aprovat en el tram Castelló - Orpesa pel secretari d'Estat d'Infraestructures i Planificació.  
Així mateix no es podrà realitzar cap actuació dins dels terrenys de la declaració d'interés comunitari que comporte pavimentació o utilització per a l'ús sol·licitat en la declaració d'interés comunitari que no siga la de zona verda entre la nova línia límit de la declaració d'interés comunitari a 34 metres de l'eix i la línia límit de la servitud (25 metres des de l'aresta exterior d'explanació), és a dir, 51 metres de l'eix de l'autovia grafiada en l'estudi informatiu".  
Es va donar trasllat d'aquest informe a la mercantil interessada i després de l'escrit presentat amb data 16 de febrer de 2006 i remés a la Unitat de Carreteres a Castelló, s'emet informe favorable amb data 22 de juny de 2006, amb entrada el 4 de juliol de 2006, a la declaració d'interés comunitari amb la condició següent:  
"Aquesta Unitat de Carreteres haurà d'emetre informe sobre el projecte d'urbanització, requisit sense el qual no podrà realitzar ni començar les obres de la declaració d'interés comunitari sobre la qual s'emet informe".  
- A la Confederació Hidrogràfica del Xúquer s'havia sol·licitat informe el 14 de juny de 2006 i reiterat el 2 de maig de 2007, i s'ha emés en sentit favorable en data 11 de novembre de 2008.  
Quart  
El projecte s'ha sotmés a declaració d'impacte ambiental emesa per resolució de la directora general de Gestió del Medi Natural de data 22 de juny de 2007, amb el contingut següent:  
"Primer. Estimar acceptable, a l'efecte ambiental i sense perjudici de l'obtenció prèvia de les autoritzacions sectorials que siguen d'aplicació, l'actuació integral per a activitat de transport de mercaderies per carretera (DIC) de Castelló, sempre que aquest s'efectue d'acord amb el que estableix la documentació presentada i supeditat al compliment dels condicionants establits a continuació.  
Segon. Se supedita l'execució del projecte, al compliment dels següents condicionants:  
1. En compliment de l'article 11 de la Llei 4/1998, d'11 de juny, del patrimoni cultural valencià, i especialment davant de l'absència d'informació que justifique o no la possible presència de restes arqueològiques en l'entorn de l'actuació, haurà d'obtenir-se informe favorable de la Direcció General de Patrimoni Cultural Valencià. En el cas que aquest informe resulte desfavorable, així haurà d'entendre's també la aquesta declaració d'impacte ambiental.  
2. L'abocament generat pel desenvolupament urbanístic haurà de complir els límits d'abocament establits en l'ordenança municipal d'abocaments o, si no n'hi ha, en el Model d'ordenança d'abocaments de l'Entitat de Sanejament a fi de preservar la integritat del sistema de sanejament i la qualitat de l'efluent. S'assumiran, a més, les condicions més restrictives que s'hagen establit per al funcionament de l'EDAR.  
El promotor haurà de preveure que abans del punt de connexió, ha de disposar una arqueta de registre de la mateixa tipologia que la que figura en el Model d'ordenança d'abocaments a la xarxa de clavegueram editat per aquesta Entitat, i dotada a més de guies per a la instal·lació d'una arquesta de bagants que permeta la desconnexió de l'abocament. Així mateix, haurà de preveure la construcció sobre aquesta arqueta d'una caseta que permeta la instal·lació d'equips de mesura de continu, tancada amb clau.  
3. D'acord amb el tercer condicionant de l'Informe de l'EPSAR de data 19 de gener de 2007, sobre la capacitat del sistema de sanejament i depuració de Castelló de la Plana per a admetre els cabals d'aigües residuals generats per l'actuació integral per a l'activitat de transport de mercaderies per carreteres del municipi de Castelló de la Plana, abans de l'aprovació definitiva per aquesta Conselleria, haurà de sol·licitar-se dictamen o informe favorable de la Comissió Territorial d'Activitats Qualificades, o òrgan que la substituïsca, referit al compliment pel corresponent instrument de planejament de la distància establida en la normativa sectorial aplicable (Decret 2414/1961, de 30 de novembre, pel qual s'aprova el Reglament d'activitats molestes, insalubres, nocives i perilloses (RAMINP) respecte a la infraestructura de sanejament i depuració existent.  
4. Haurà de sol·licitar i tenir resolt el corresponent expedient d'autorització d'abocament de l'efluent de les aigües pluvials al llit del riu Sec (article 100 del Text refós de la llei d'aigües), abans de l'aprovació definitiva d'aquesta Conselleria.  
La xarxa d'aigües pluvials haurà de travessar un separador de greixos, olis i sòlids en suspensió abans de l'abocament.  
Queden prohibits els abocaments al riu Sec sense autorització prèvia.  
5. Hauran d'obtenir tots els permisos i llicències necessaris i, especialment, la concessió de la Confederació Hidrogràfica del Xúquer per a la captació dels cabals addicionals que resulten necessaris, addicionals als actualment sol·licitats en l'expedient tramitat a aquest efecte, en el marc del que preveuen els articles 59 i següents del Text refós de la llei d'aigües, aprovat pel Reial decret legislatiu 1/2001, de 20 de juliol, en relació amb el que disposen els articles 122 i següents del Reglament de domini públic hidràulic (Reial decret 849/1986, d'11 d'abril).  
6. Hauran de respectar-se les servituds de pas del gasoducte que limita per l'oest amb la zona d'actuació, com també complir les mesures d'ordenació exposades en la Llei 34/1998, de 7 d'octubre, del sector d'hidrocarburs, i de la resta de legislació que la desenvolupa.  
7. Tots els residus generats (fangs del llavatge de peces, envasos buits contaminats, oli usat, filtres usats, bateries esgotades, líquid anticongelant i de frens...) hauran de ser adequadament emmagatzemats, etiquetats i lliurats al corresponent gestor autoritzat, de conformitat amb les disposicions de la Llei 10/2000, de 12 de desembre, de residus de la Comunitat Valenciana.  
8. Qualsevol actuació que es duga a terme i puga afectar el camí ramader núm. 4, assegador de la Pedrera haurà de complir el que estableix la Llei 3/1995, de 23 de març, de camins ramaders.  
9. S'hauran de complir els valors límit d'emissions màximes al medi ambient estipulades en l'apartat 27, de l'annex IV del Decret 833/1975, de 6 de febrer, que desenvolupa la Llei 38/1972, de protecció de l'ambient atmosfèric.  
10. L'emmagatzemament i la manipulació de productes químics s'haurà de dur a terme d'acord amb el que estipula el Reial decret 379/2001, de 6 d'abril, pel qual s'aprova el Reglament d'emmagatzemament de productes químics, i les pertinents instruccions tècniques complementàries MIE-APQ d'aplicació.  
11. El nivell de sorolls transmesos a l'exterior haurà d'adequar-se als límits que per a les activitats comercials, industrials i de serveis, estableix la taula 2 de l'annex II, de la Llei 7/2002, de 3 de desembre, de la Generalitat, de protecció contra la contaminació acústica.  
12. L'estació de subministrament de carburants d'ús propi, haurà de realitzar-se de manera que continga les mesures necessàries que exigeixen les autoritats per a evitar les filtracions al sòl, complint amb el que estableixen les instruccions tècniques complementàries MI-IPO3 per a instal·lacions petrolíferes per a ús propi, dels reglaments que les regulen i la resta de legislació d'aplicació.  
13. La zona d'emmagatzemament de residus perillosos generats per l'activitat haurà d'estar impermeabilitzada i adequadament coberta i ventilada. Així mateix, a fi de minimitzar riscos accidentals, tant durant l'emmagatzemament com en les operacions de càrrega i descàrrega, el lloc haurà de disposar d'un sistema de cubetes i dels mitjans de recollida adequats per al confinament i la posterior recollida de possibles vessaments o abocaments accidentals.  
14. L'Ajuntament exigirà a l'agent urbanitzador, després de la realització de les obres, els certificats de recepció de residus sòlids inerts per part d'abocadors o empreses autoritzades per a la gestió d'aquest tipus de residus.  
15. S'haurà d'atendre a les limitacions dels usos del sòl i activitats a les zones contigües a la futura autovia Castelló- l'Hospitalet de l'Infant, tram OB (Castelló-Orpesa), com també a la servitud, afecció i línia de limitació a l'edificació, que s'estableixen en la Llei 6/1991, de 27 de març, de carreteres de la Comunitat Valenciana, com també la Llei 14/2005, de 23 de desembre, de mesures fiscals, de gestió financera i administrativa i d'organització de la Generalitat.  
16. S'haurà d'atendre a la legislació de línies elèctriques aèries respecte de les zones de protecció i servitud per a l'edificació. També s'haurà de considerar la valoració d'alternatives tècniques que desenvolupen una ordenació detallada que amplie les distàncies mínimes continguda i solucione millor la integració o el trasllat d'aquestes.  
17. En el cas que els cultius limítrofs s'hagen vist afectats durant les obres d'edificació, s'hauran de realitzar els treballs de restitució de la situació original d'aquests.  
Tercer. Es notifica a les parts interessades que contra aquesta resolució, per no ser un acte definitiu en via administrativa, no pot interposar-se cap recurs, la qual cosa no és inconvenient perquè puguen utilitzar-se els mitjans que en defensa del seu dret i interessos estimen pertinents.  
Quart. Aquesta declaració d'impacte ambiental es publicarà en el Diari Oficial de la Comunitat Valenciana d'acord amb el que disposa l'article 28 del Decret 162/1990, de 15 d'octubre, del Consell, pel qual s'aprova el Reglament per a l'execució de la Llei 2/1989, de 3 de març, d'impacte ambiental".  
Cinqué  
En relació amb el que assenyala el punt primer de la declaració d'impacte ambiental, s'assenyala que en data 5 de setembre de 2008 la Direcció General de Patrimoni Cultural Valencià emet un informe del següent tenor literal:  
"No es coneixen en l'àrea objecte del PAI cap bé immoble d'interés cultural. La torre del Pla del Moro figura en la base de dades de jaciments arqueològics d'aquesta Direcció General i en el PGOU de Castelló (el Catàleg de béns i espais protegits segueix sense estar aprovat). És bé d'interés cultural amb la categoria de monument per la disposició addicional primera de la Llei 4/1998, d'11 de juny, del patrimoni cultural valencià.  
La torre del Pla del Moro se situa en la parcel·la 18 del polígon 109 de rústica, en les coordenades 30t 195497 00956930. No té pla especial de protecció ni entorn definit per la qual cosa resulta d'aplicació la disposició transitòria primera de la Llei 5/2007. La distància que la separa del PAI és de 167 metres. L'estudi d'impacte aportat respecta l'entorn d'aquesta torre en els termes que ha exigit aquesta administració tutelar.  
Des de la consideració del patrimoni etnològic l'impacte de l'actuació es revela inexistent.  
Per la qual cosa, vist el precepte indicat i de conformitat amb l'informe dels Serveis Tècnics, s'emet informe favorable, a l'efecte patrimonial previst en l'article 11 de la Llei 4/1998, d'11 de juny, del patrimoni cultural valencià, sobre l'estudi d'impacte ambiental de l'actuació integrada per a l'establiment d'empresa amb activitat de transport de mercaderies per carretera al terme municipal de Castelló redactat al juny de 2008.  
Aquest informe es contrau a aquest estudi d'impacte ambiental en els termes en què s'ha descrit l'actuació literalment i gràficament amb el segell d'autorització en totes i cadascuna de les pàgines del document, en prova de conformitat, amb l'expressa advertència que, si com a conseqüència de la incidència d'altres legislacions sectorials i protectores, es produeixen variacions respecte a la proposta sobre la qual ara s'emet informe, aquesta haurà de sotmetre's novament a l'informe vinculant establit en l'article 11 de la Llei 4/1998, d'11 de juny, de patrimoni cultural valencià".  
Sisé  
En relació amb la sol·licitud formulada per la mercantil promotora de la declaració d'interés comunitari sobre la cessió de dotacions públiques i la substitució de la cessió d'aprofitament mitjançant el pagament del cost de les infraestructures públiques addicionals, possibilitat prevista per l'article 20.1.c) de la Llei 4/1992, l'Ajuntament de Castelló de la Plana a través de la Junta de Govern Local celebrada el 13 d'abril de 2007, va acordar ratificar-se en l'informe emés per l'arquitecte municipal de data 1 de març de 2007, acceptant la proposta de la cessió de la zona verda de 7.981 m² de superfície, d'acord amb el projecte inicialment presentat, situada al costat del llit del riu Sec, en forma de franja de 25 m d'amplària. Actualment amb la modificació presentada en l'annex II, en haver-se reduït l'àmbit de l'actuació, són 6.735 m², equivalents al 10,98% de la superfície total de l'àmbit de l'actuació, superior al 10% mínim exigit.  
Així mateix s'accepta la proposta de la reserva per a la xarxa viària d'una franja de terreny de 17 m d'amplària i 3.266 m² de superfície, situada paral·lela a la futura autovia d'Hospitalet que, segons la modificació presentada en l'annex II, són 3.283 m², com també la reserva per a un vial perimetral en el límit sud de la zona d'actuació, amb una amplària de 25 m. La superfície destinada a aquest vial representa 8.377 m². Una part d'aquest vial (limítrof al sector 14-SU-I), serveix d'accés a l'actuació. La superfície total destinada a la cessió de xarxa viària representa 11.660 m².  
D'altra banda respecte a la quantificació dels deures legals en relació amb l'aprofitament, que hauria de ser com a mínim el 10% del cost de la urbanització que requerisca la corresponent actuació, la promotora, atés que no li és possible reservar una part de parcel·la que continga el 10% de l'aprofitament, proposa 87.450 euros com a resultant d'aplicar el 10% del cost total del pressupost d'execució de les obres d'urbanització a raó de 75 euros/m² de vials.  
Quant a la reserva d'aparcament per als usos terciaris, s'hi han previst 121 places d'aparcament per a vehicles lleugers i 83 places per a vehicles pesants, la qual cosa fa un total de 204 places, superior a les 153 places establides legalment, a raó d'1 plaça/100 m² de superfície construïda, sent la superfície total construïda de 15.341,5 m².  
Respecte a la reserva d'aparcament en sòl públic, s'han previst 157 places, superior a 77 places, que equivalen al 50% de les 153 places mínim de l'aparcament privat.  
Set  
En data 12 de setembre de 2007, el Servei Territorial d'Ordenació del Territori emet un informe favorable en relació amb aquesta declaració d'interés comunitari.   
Fonaments de dret  
Primer  
A la vista dels antecedents que precedeixen, dels quals resulta que l'actuació pretén l'ocupació d'una superfície de terrenys superior a 4 hectàrees i té més de 8.000 m² de construcció, en sòl no urbanitzable, la sol·licitud de declaració d'interés comunitari s'ha tramitat segons resulta dels antecedents anteriors i s'ha de resoldre d'acord amb el que disposa l'article 20 de la Llei 4/1992, de 5 de juny, de la Generalitat, sobre sòl no urbanitzable: atribució i definició d'ús i aprofitament per a activitats terciàries i industrials d'especial importància.  
Així les coses, amb vista a constatar el compliment de les condicions a què es refereix l'apartat 1 d'aquest precepte, s'adverteix el següent:  
a) Compleix el que preveu l'article 20.1.a), ja que per les seues característiques i el seu impacte territorial l'activitat no pot emplaçar-se en els sòls urbans, urbanitzables o aptes per a la urbanització previstos pels planejaments vigents als municipis de la zona i, a més, que cap d'ells s'ha manifestat al respecte. D'altra banda, l'emplaçament proposat es considera territorialment adequat com es dedueix de la declaració d'impacte ambiental, sempre que es complisquen les condicions indicades en aquests, com també de la resta dels informes emesos.  
b) Respecte del compliment de l'article 20.1.b) relatiu al fet que queden suficientment i adequadament resolts a càrrec de l'actuació la totalitat dels serveis requerits per al seu establiment i funcionament, sense que es produïsca una sobrecàrrega de demanda en les infraestructures i serveis generats, cal dir que l'actuació resol adequadament i a càrrec seu els serveis que precisa per al seu establiment i funcionament, tal com es justifica en l'antecedent primer i s'acredita per raó dels distints informes sectorials que figuren en l'expedient en l'antecedent tercer, sempre que es complisquen les condicions establides en aquests informes.  
c) La mercantil promotora de l'expedient assumeix el compliment de les obligacions, deures i cessions exigides conforme a l'article 20.1.c) de la Llei sobre sòl no urbanitzable, com si es tractara de les cessions pròpies de l'adjudicatari d'un programa d'adjudicació urbanística en sòl urbanitzable no programat i mai menors que les pròpies del sòl urbanitzable programat.  
El Reglament de planejament de la Comunitat Valenciana, Decret 201/1998, de 15 de desembre, en vigor a l'inici de la tramitació de l'expedient, estableix en l'article 12 de l'annex els estàndards aplicables en els sectors terciaris, sent exigible, com a norma general, una reserva mínima de sòl almenys d'un 10% de la superfície computable del sector per a zona verda publica. La cessió prevista és del 10,98% de la superfície total adscrita a l'actuació per a zones verdes, la qual cosa comporta un total de 6.735 m², equivalents al 10% de la superfície de l'àmbit de l'actuació (61.366 m²).  
En relació amb l'aprofitament previst de 15.342 m²sostre equivalent a una edificabilitat per a l'ús terciari de 0,25 m²sostre/m²sòl, la mercantil interessada quantifica els deures legals de l'aprofitament urbanístic com el 10% de l'aprofitament en l'àmbit de l'actuació.  
Aquest precepte pot ser substituït pel de cessió d'altres terrenys o substituït pel pagament del cost d'execució d'infraestructures públiques addicionals.  
Atés que el conjunt de cessió admet la seua substitució o bé per altres terrenys o el pagament del cost d'execució d'infraestructures públiques addicionals, sempre que quede justificat el seu valor equivalent; l'interessat realitza una proposta a l'Ajuntament de Castelló de la Plana del pagament del cost d'execució d'infraestructures públiques addicionals, i proposa el valor de 87.450 euros com el resultat d'aplicar el 10% del cost de les obra d'urbanització a raó de 75 €/m², aplicats als 11.660 m² de les obres d'infraestructures necessàries.  
Respecte a la reserva d'aparcament per a sòl dotacional públic, que es refereix l'article 13 de l'annex al Reglament de planejament vigent a l'inici de la tramitació de l'expedient. Aquest article remet al 10.2. del mateix annex, que diu que almenys el 50% de la reserva d'aparcament ha d'efectuar-se en parcel·la privada.  
Encara que els vials permeten l'aparcament en tota la seua longitud, la magnitud de les parcel·les permet que tot l'aparcament pesant s'efectue en l'interior de les parcel·les privades.  
El nombre de places assignat a les parcel·les privades és de 204, de les quals 121 corresponen a vehicles lleugers i 83 per a vehicles pesants, quantitat superior als mínims establits per la legislació d'1 plaça per cada 100 m² construïts (15.341,5 m²), quantitat que equivaldria a 153 places.  
Respecte a la reserva d'aparcament en sòl públic, en els carrers i en bateria es reserven 260 m lineals equivalents a 157 places, superior a la reserva mínima de 77 places, el 50% de les previstes en la parcel·la privada (153 mínim).   
En conseqüència es compleix de les condicions fixades en l'article 20.1.c de l'esmentada llei.  
Segon  
La tramitació de l'expedient ha sigut formalment correcta, i s'han complit les exigències processals establides en l'article 20.2 de la llei, en relació amb les derivades de la Llei 6/1994, de 15 de novembre, de la Generalitat, reguladora de l'activitat urbanística i el Reglament de planejament Decret 201/1998, de 15 de desembre, del Consell, i s'han realitzat els tràmits de:  
- Informació pública, pel termini i amb la publicitat previstos en el procediment d'aprovació dels plans parcials, amb simultània convocatòria per a la presentació d'iniciatives alternatives a la desencadenant del procediment, sense que s'haja presentat cap alternativa en el termini atorgat.  
- Audiència preceptiva als municipis afectats. Entre els ajuntaments limítrofs a què s'ha donat audiència no s'ha presentat cap escrit.  
- Declaració d'impacte ambiental de la proposta presentada. La qual ha sigut estimada favorablement condicionada al compliment de cada un dels apartats indicats en l'antecedent quart.  
Tercer  
L'actuació sol·licitada és d'implantació adequada des del punt de vista territorial, ja que per les dimensions i característiques no hi ha al municipi de Castelló de la Plana sòl vacant apte per a ubicar aquesta activitat.  
Així les coses, s'entén que la declaració d'interés comunitari, considerada en el preàmbul de la Llei sobre sòl no urbanitzable com una espècie de planejament puntual, és instrument adequat per a l'atribució de l'ús sol·licitat, màximament quan en haver seguit el procediment extraordinari de l'article 20 d'aquesta llei, està envoltada de garanties processals i substantives, especialment les de caràcter ambiental i les relatives a la participació pública en les plusvàlues que genera la declaració, equivalents a una modificació puntual de planejament encaminada a la concreta localització d'un ús i aprofitament.  
Des d'un punt de vista econòmic i social, l'actuació es considera molt positiva, ja que es tracta d'una activitat que generarà llocs de treball i que serà fonamental per a allotjar els vehicles pesants allunyant-los del nucli urbà.  
És, per tant, positiva la seua implantació, tant respecte al desenvolupament economicosocial de la localitat, com des del punt de vista autonòmic i general; a més que l'Ajuntament de Castelló de la Plana així ho considera en tots els informes i escrits que figuren en l'expedient administratiu.  
De tot això es conclou que escau la declaració d'interés comunitari sol·licitada, amb les condicions que es diran en l'apartat segon de l'acord.  
Quart  
El Consell és l'òrgan competent per a la resolució de l'expedient, amb la consegüent aprovació i definició del corresponent ús, per raó del que disposa l'article 20 de la Llei 4/1992, de 5 de juny, de la Generalitat, sobre Sòl No Urbanitzable, a proposta del conseller de Medi Ambient, Aigua, Urbanisme i Habitatge (article 6.b del Reglament d'òrgans territorials i urbanístics de la Generalitat, aprovat per Decret 162/2007, de 21 de setembre, del Consell).  
Vistos els preceptes legals esmentats i la resta de general i pertinent aplicació, a proposta del conseller de Medi Ambient, Aigua, Urbanisme i Habitatge, el Consell  
ACORDA  
Primer  
Aprovar definitivament l'atribució urbanística relativa a l'atribució d'ús i aprofitament sol·licitat per la mercantil Rallo Inmuebles, SA, per a l'actuació integral que s'ha de desenvolupar en els termes de l'article 20 de la Llei 4/1992, de 5 juny, sobre sòl no urbanitzable, per a una activitat terciària destinada al transport de mercaderies per carretera en el sòl no urbanitzable del municipi de Castelló de la Plana, polígon 109, part de la parcel·la 19, parcel·les 20, 21, i part de les parcel·les 22 i 23, parcel·les 25, 26 i 27 a la partida Pla del Moro o Benadressa. Aquesta activitat requereix un àmbit de 61.366 m², dels quals assigna una edificabilitat de 15.341,5 m²sostre repartida entre cinc edificacions, equivalent a 0,25 m²sostre/m²sòl, amb una superfície ocupada per les edificacions de 9.204 m²; ocupació: 15%; zona verda pública: 6.735 m²; superfície destinada a xarxa viària: 11.660 m²; nombre màxim de plantes: 2; altura reguladora màxima: 6,5 m; distància mínima a límits: 6 m o altura de l'edificació; places d'aparcament en sòl privat: 204 places i en sòl públic: 157 places; complint així les condicions exigides en l'article 20.1 de l'esmentada Llei 4/1992.  
Segon  
Adjudicar aquesta actuació integral d'interés comunitari a Rallo Inmuebles, SA, el qual haurà d'executar-la d'acord amb les determinacions del projecte presentat i observant les condicions següents:  
1. Satisfer a l'Ajuntament de Castelló de la Plana l'obligació dels deures de cessió, els quals es fixen en 87.450 euros, equivalents a la compensació econòmica pel 10% dels costos de les obres d'urbanització addicionals, com el deure legal de cessió de l'excedent d'aprofitament urbanístic i un altre 10,98% destinat a zona verda equivalent a 6.735 m², superior al 10% de cessió obligatòria.  
2. Obtenir de l'Ajuntament de Castelló de la Plana la llicència municipal prèvia a l'execució de l'actuació, la qual haurà de sol·licitar a aquesta entitat local, en condicions d'obtenir, en el termini màxim de sis mesos següents als de la publicació de la declaració d'interés comunitari en el Diari Oficial de la Comunitat Valenciana. La no-sol·licitud de llicència en aquest termini comportarà la caducitat de l'adjudicació continguda en aquest acord.  
3. Executar l'actuació observant les condicions imposades en la declaració d'impacte ambiental de 22 de juny de 2007, com també les imposades en els informes de l'Ajuntament de Castelló de 13 d'abril de 2007; de l'Oficina del Pla de Carreteres de la Conselleria d'Infraestructures i Transport, de 30 de juny de 2006; del Ministeri de Foment, Direcció General de Carreteres de l'Estat a Castelló, de data 22 de juny de 2006. Totes elles queden reproduïdes a continuació:  
a) De l'Ajuntament de Castelló de la Plana, emés per la Junta de Govern Local en sessió celebrada el 13 d'abril de 2007, ratificant-se en l'informe emés per l'arquitecte municipal de data 1 de març de 2007 en sentit favorable amb les consideracions següents:  
"Atés que s'apunta una zona de magatzematge de material perillós, hauria de ponderar-se el risc en relació amb l'entorn, com també la ubicació concreta de la zona, grau de perillositat, mesures correctores, etc.  
L'ordenació de la zona hauria de facilitar, en el futur, la connexió de les zones industrials de l'entorn amb les síties a la carretera de Borriol, com també el menor impacte en relació amb el sòl no urbanitzable circumdant (àrees d'Horta SNUC-1 i llit del riu Sec.)  
Hauran de garantir-se els accessos des de la carretera de l'Alcora i la totalitat del vial haurà d'assolir els 25 m d'amplària proposats pel Pla general.  
Respecte de les normes urbanístiques proposades, han d'estudiar-se els apartats referents als aspectes següents, tenint en compte les particularitats de l'actuació de què es tracta: edificabilitat, façana mínima, ocupació de la parcel·la, reculades i determinacions sobre l'ús i destinació del sòl i de l'edificació".  
Amb data 4 de setembre de 2007, ha tingut entrada l'annex II de l'expedient, el contingut del qual consisteix en la modificació d'errors numèrics i del qual s'ha donat audiència a l'Ajuntament de Castelló de la Plana.  
b) De l'Oficina del Pla de Carreteres de la Conselleria d'Infraestructures i Transport, entrat el 27 de juliol de 2006 en sentit favorable condicionat al fet que abans de posar en servei els vials del sector promogut per Rallo Inmuebles, SA, es troben executats i en servei els vials previstos per a executar per part del sector limítrof 14-SU-I (segons l'al·legació rebuda, en la qual s'ha inclòs el plànol dels compromisos adquirits per aquest sector 14-SU-I) i en particular el camí de la Pedrera ampliat i preparat en el perímetre del sector 14-SU-I, afrontant amb el sector sobre el qual s'ha emés informe (nord i est) i amb la presó (est), rotonda satèl·lit i la resta d'elements inclosos. En cas de no complir-se aquesta precondició, es considera que l'accés al sector sobre el qual s'emet informe no reuniria condicions raonables d'operativitat.  
c) Del Ministeri de Foment, Direcció General de Carreteres de l'Estat a Castelló, de data 22 de juny de 2006, amb data entrada 4 de juliol de 2006, indicant el següent:  
"Aquesta Unitat de Carreteres haurà d'informar el Projecte d'Urbanització, sense el requisit del qual no es podrà realitzar ni començar les obres de la declaració d'interés comunitari que s'informa".  
d) De la declaració d'impacte ambiental emesa el 22 de juny de 2007, el punt primer del qual ha quedat complit segons es fa constar en l'antecedent de fet cinqué:  
- L'abocament generat pel desenvolupament urbanístic haurà de complir els límits d'abocament establits en l'ordenança municipal d'abocaments o, si no n'hi ha, en el model d'ordenança d'abocaments de l'Entitat de Sanejament a fi de preservar la integritat del sistema de sanejament i la qualitat de l'efluent. S'hauran d'assumir, a més, les condicions més restrictives que s'hagen establit per al funcionament de l'EDAR.  
El promotor haurà de preveure que abans del punt de connexió, ha de disposar d'una arqueta de registre de la mateixa tipologia que la que figura en el Model d'ordenança d'abocaments a la xarxa de clavegueram editat per aquesta entitat, i dotada, a més, de guies per a la instal·lació d'una arqueta de bagants que permeta la desconnexió de l'abocament. Així mateix, haurà de preveure la construcció sobre aquesta arqueta d'una caseta que permeta la instal·lació d'equips de mesurament de continu, tancada amb clau.  
- D'acord amb el tercer condicionant de l'Informe de l'EPSAR de data 19 de gener de 2007, sobre la capacitat del sistema de sanejament i depuració de Castelló de la Plana per a admetre els cabals d'aigües residuals generats per l'actuació integral per a l'activitat de transport de mercaderies per carretera del municipi de Castelló de la Plana, abans de l'aprovació definitiva per aquesta Conselleria, haurà de sol·licitar-se dictamen o informe favorable de la Comissió Territorial d'Activitats Qualificades, o òrgan que la substituïsca, referit al compliment pel corresponent instrument de planejament de la distància establida en la normativa sectorial aplicable (Decret 2414/1961, de 30 de novembre, pel qual s'aprova el Reglament d'activitats molestes, insalubres, nocives i perilloses (RAMINP) respecte de la infraestructura de sanejament i depuració existent.  
- Haurà de sol·licitar i tenir resolt el corresponent expedient d'autorització d'abocament de l'efluent de les aigües pluvials al llit del riu Sec (article 100 del Text refós de la Llei d'aigües), abans de l'aprovació definitiva d'aquesta Conselleria.  
La xarxa d'aigües pluvials haurà de travessar un separador de greixos, olis i sòlids en suspensió abans de l'abocament.  
Queden prohibits els abocaments al riu Sec sense autorització prèvia.  
- Hauran d'obtenir tots els permisos i llicències necessaris i, especialment, la concessió de la Confederació Hidrogràfica del Xúquer per a la captació dels cabals addicionals que resultaren necessaris, addicionals als actualment sol·licitats en l'expedient tramitat a aquest efecte, en el marc del que preveuen els articles 59 i següents del Text refós de la Llei d'aigües, aprovat pel Reial decret legislatiu 1/2001, de 20 de juliol, en relació amb el que disposen els articles 122 i següents del Reglament de domini públic hidràulic (Reial decret 849/1986, d'11 d'abril).  
- Hauran de respectar-se les servituds de pas del gasoducte que limita per l'oest amb la zona d'actuació, com també complir les mesures d'ordenació exposades en la Llei 34/1998, de 7 d'octubre, del sector d'hidrocarburs, i de la resta de legislació que la desenvolupa.  
- Tots els residus generats (fangs del llavatge de peces, envasos buits contaminats, oli usat, filtres usats, bateries esgotades, líquid anticongelant i de frens...) hauran de ser adequadament emmagatzemats, etiquetats i lliurats al corresponent gestor autoritzat, de conformitat amb les disposicions de la Llei 10/2000, de 12 de desembre, de residus de la Comunitat Valenciana.  
- Qualsevol actuació que es duga a terme i que puga afectar el camí ramader núm. 4 assegador de la Pedrera haurà de complir el que estableix la Llei 3/1995, de 23 de març, de camins ramaders.  
- S'hauran de complir els valors límit d'emissions màximes al medi ambient estipulades en l'apartat 27, de l'annex IV del Decret 833/1975, de 6 de febrer, que desenvolupa la Llei 38/1972, de protecció de l'ambient atmosfèric.  
- L'emmagatzemament i la manipulació de productes químics s'haurà de dur a terme d'acord amb el que s'ha estipulat en el Reial decret 379/2001, de 6 d'abril, pel qual s'aprova el Reglament d'emmagatzemament de productes químics, i les pertinents instruccions tècniques complementàries MIE-APQ d'aplicació.  
- El nivell de sorolls transmesos a l'exterior haurà d'adequar-se als límits que per a les activitats comercials, industrials i de serveis, estableix la taula 2 de l'annex II, de la Llei 7/2002, de 3 de desembre, de la Generalitat, de protecció contra la contaminació acústica.  
- L'estació de subministrament de carburants d'ús propi, haurà de realitzar-se de manera que continga les mesures necessàries que exigeixen les autoritats per a evitar les filtracions al sòl, complint amb el que estableixen les instruccions tècniques complementàries MI-IPO3 per a instal·lacions petrolíferes per a ús propi, dels reglaments que les regulen i la resta de legislació que és d'aplicació.  
- La zona d'emmagatzemament de residus perillosos generats per l'activitat haurà d'estar impermeabilitzada i adequadament coberta i ventilada. Així mateix, a fi de minimitzar riscos accidentals, tant durant l'emmagatzemament com en les operacions de càrrega i descàrrega, el lloc haurà de disposar d'un sistema de cubetes i dels mitjans de recollida adequats per al confinament i posterior recollida de possibles vessaments o abocaments accidentals.  
- L'Ajuntament haurà d'exigir a l'agent urbanitzador, després de la realització de les obres, els certificats de recepció de residus sòlids inerts per part d'abocadors o empreses autoritzades per a la gestió d'aquest tipus de residus.  
- S'haurà d'atendre a les limitacions dels usos del sòl i activitats en les zones contigües a la futura autovia Castelló - l'Hospitalet de l'Infant tram OB (Castelló-Orpesa), com també a la servitud, afecció i línia de limitació a l'edificació, que s'estableixen en la Llei 6/1991, de 27 de març, de carreteres de la Comunitat Valenciana, com també la Llei 14/2005, de 23 de desembre, de mesures fiscals, de gestió financera i administrativa i d'organització de la Generalitat.  
- S'haurà d'atendre a la legislació de línies elèctriques aèries respecte de les zones de protecció i servitud per a l'edificació. També s'haurà de considerar la valoració d'alternatives tècniques que desenvolupen una ordenació detallada que amplie les distàncies mínimes continguda i solucione millor la integració o el trasllat d'aquestes.  
- En el cas que els cultius limítrofs s'hagen vist afectats durant les obres d'edificació s'hauran de realitzar els treballs de restitució de la situació original d'aquests.  
4. Obtenir autorització del Consell per a qualsevol canvi que afecte la titularitat de la promoció objecte d'aquesta actuació integral.  
Contra aquest acord, que posa fi a la via administrativa, es pot interposar recurs potestatiu de reposició davant del Consell, en el termini d'un mes comptador des de l'endemà de la notificació o publicació d'aquest acord en el Diari Oficial de la Comunitat Valenciana, d'acord amb el que estableixen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació o publicació d'aquest acord en el Diari Oficial de la Comunitat Valenciana, de conformitat amb el que disposen els articles 10 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que puga exercir-se qualsevol altre recurs que es crega oportú.  
València, 5 de desembre de 2008  
El vicepresident primer i secretari del consell,  
VICENTE RAMBLA MOMPLET.